|  |  |
| --- | --- |
| Kokous | **Vanhusneuvoston kokous 9/2018** |
| Aika, paikka | Maanantai 26.11.2018 kello 15.00, Karelian Gourmet Oy:n kabinetti, Ivontie 1, 55100 Imatra |
| Osallistujat | Sinikka Poskiparta, Imatran kansalliset seniorit ry.  Erkki Päivärinta, Imatran Seudun Sotaorvot ja Kaatuneiden Omaiset ry.  Timo Saarinen, StoraEnson Eläkeläiset ry.  Anita Sairanen, Vuoksenniskan Eläkkeensaajat ry.  Anna-Liisa Kojo, Imatran Seudun Senioriopettajat ry.  Liisa Nenonen, Tainionkosken Eläkkeensaajat ry.  Pirkko Molkentin, Eläkeliiton Imatran yhdistys ry.  Lauri Aunola, Imatran Sotaveteraanit ry., poissa  Jerena Juutilainen, puheenjohtaja  Arto Pulkkinen, kaupunkikehittämislautakunnan edustaja  Arto Siitonen, hyvinvointilautakunnan edustaja  Sirkku Sarlomo, konsernipalvelut, sihteeri  Titta Roslakka, Eksoten edustaja |
| Jakelu | Kaupunginhallitus, lautakunnat, vanhusneuvoston jäsenet ja varajäsenet, www.imatra.fi |
|  | 1. **Kokouksen avaus ja läsnäolijoiden toteaminen**   **Esitys:** Puheenjohtaja avaa kokouksen ja toteaa läsnäolijat.  **Päätös:** Puheenjohtaja avasi kokouksen ja totesi läsnäolijat.   1. **Edellisen kokouksen pöytäkirjan hyväksyminen**   **Esitys:** Hyväksytään edellisen kokouksen 16.10.2018 pöytäkirja.  **Päätös:** Pöytäkirja hyväksyttiin.   1. **Toimintakertomus v. 2017 syksy – v.2018**   **Esitys:** Käydään läpi ja täydennetään toimintakertomuksen luonnosta.  **Päätös:** Käytiin läpi toimintakertomuksen luonnos. Toimintakertomus käsitellään seuraavassa kokouksessa.   1. **Toimintasuunnitelma vuodelle 2019**   **Esitys:** Vanhusneuvosto suunnittelee ensi vuoden toimintaa.  **Päätös:** Täydennettiin toimintasuunnitelman luonnosta. Toimintasuunnitelma käsitellään seuraavassa kokouksessa.   1. **Muut asiat**   **Maakunnallinen vanhus- ja vammaisneuvoston kokous 20.9.2018.**  Muistio on jaettu esityslistan liitteenä.  Seuraava kokous pidetään perjantaina 11.1.2019 klo 13.00–16.00 Lappeenrannan Iso apu –palvelukeskuksessa (neuvottelutila Aalto, huoneet 8 ja 9). Kokouksen asialista ja kutsu toimitetaan lähempänä kokousta kuntien vammais- ja vanhusneuvostojen puheenjohtajille ja sihteereille.  Edellisen kokouksen muistion kohdan 5 mukaisesti neuvostoja pyydettiin käymään läpi **Etelä-Karjalan suunnitelma ikääntyvän väestön tukemiseksi** liitteen 2 mukaisia toimenpiteitä, vastuutahoja ja mittareita sekä arvioimaan niiden toteutumista tähän mennessä. **Järjestöjen** **arvioinnit** toimitetaan Minna-Maria Behmille ([minna-maria@behm@eksote.fi](mailto:minna-maria@behm@eksote.fi)), **perjantaihin 14.12.2018 mennessä**.  **Vanhusneuvostopäivän 7.11.2018 palaute**  Varapuheenjohtaja Timo Saarinen osallistui Vanhusneuvostopäivään ja kertoo päivän sisällöstä.  **Kokeilut: Tuoksuttomat tapahtumat ja kulttuuritapahtuman alennus seniori-passilla**  Vanhusneuvoston aloitteesta hyvinvointipalvelut toteuttavat kokeilun tuoksuttomista ja alennushintaisista teatteriesityksistä.    Alennus Senioripassilla:  Ilta Pekan seurassa -näytöksiin ke 27.2. klo 19 ja ke 13.3. klo 19 lippu hintaan 19€. Alennushintaisen lipun voi ostaa vain Imatran pääkirjaston lipunmyynnistä tai teatterin ovimyynnistä (jos lippuja on jäljellä) esittämällä ko. alennukseen oikeuttavan Senioripassin. 1 lippu/senioripassi. Esitykset Pikku Hiisi -näyttämöllä.    **Tuoksuttomat näytökset:**  Ilta Pekan seurassa pe 22.2. klo 14.00 ja ke 3.4. klo 19.00.  **Senioripassin hinnankorotus v. 2019**  Imatran kaupungin talousarvioesitykseen v. 2019 sisältyy senioripassin hinnankorotus 90 eurosta 120 euroon (koko vuosi), 60 euroa puoli vuotta. Senioripassilla on uimahallin ja kuntosalin rajaton käyttö ilman aikarajoituksia ja käyttömaksua ei ole. aikarajoitukset poistuivat tilojen osalta. Ryhmäliikuntaan on erillinen ohjausmaksu.  **Lammassaaren luontopolun käyttö maastopyöräilyyn**  Vanhusneuvoston puheenjohtaja on ottanut yhteyttä kaupunki-infran metsätalousinsinööri Matti Luostariseen, että Lammassaaren polulle laitettaisiin suositus/ohjaus -merkki maastopyöräilijöiden ohjaamiseen saaren sisälenkille ja ulommainen kivituhkapäällysteinen polku rauhoitettaisiin kävelijöille. Kävelijät ovat antaneet palautetta, että maastopyöräilijöiden kohtaamisessa on ollut vaaratilanteita. Käytiin läpi Matti Luostarisen vastaus. Pyöräilyn kieltäminen sotii hänen mielestään lakisääteisiä jokamiehen oikeuksia vastaan eikä hän katso tavoiteltavana kieltää pyöräilyä.  **Esteettömän asumisen työryhmän toiminta**  Esteettömästä asumisesta ja asioinnista löytyy tietoa ja hyödyllisiä linkkejä  <https://www.imatra.fi/esteetonimatra>  **Esitys:** Käsitellään muut asiat.  **Päätös:** Merkittiin tiedoksi.Hyvinvointilautakunnan edustaja Arto Siitonen ja vanhusneuvoston puheenjohtaja Jerena Juutilainen vievät Imatran kaupungin v. 2019 talousarvion käsittelyyn vanhusneuvoston kannan senioripassin hinnankorotukseen.   1. **Seuraavan kokouksen ajankohta**   **Esitys:** Sovitaan seuraava kokousaika.  **Päätös:** Seuraava kokous pidetään 30.1.2019 kello 14.00 Imatran kaupungintalolla, kokoustilassa Vallinkoski (h 138).   1. **Kokouksen päättäminen**   **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen kello 18.00. |
|  | **IMATRAN KAUPUNKI**  **Vanhusneuvosto**  Jerena Juutilainen Sirkku Sarlomo  puheenjohtaja sihteeri |